OpenLLM-France/wikimedia huggingface dataset:
# Sant Romà d'Aineto

Sant Romà d'Aineto és l'església Romànica del poble d'Aineto, en el terme municipal de Lladorre, a la comarca del Pallars Sobirà. Està situada a l'extrem nord-occidental del poble, a la part més elevada.

## Descripció

Sant Romà es troba enmig dels carrerons costeruts del poble d'Aineto. L'església és d'una sola nau amb presbiteri cobert amb volta de canó i absis semicircular amb volta de quart d'esfera, decorat exteriorment en el ràfec per arcuacions llombardes de factura molt matussera. En la part central de l'absis s'obre una finestra de doble esqueixada. La nau presenta coberta de fusta a dues vessants. En una ampliació d'època posterior s'obrí una capella al mur de migdia, on també hi trobem la porta d'accés senzilla. A la façana oest s'aixeca sobre el pinyó una espadanya amb una arcada d'arc rebaixat que suporta dues campanes. Una altra espadanya amb arc peraltat, està situada en el lateral de migdia, en el mur que separa el cos de la nau del més baix que forma el presbiteri. Els murs de l'absis són d'un aparell de mida regular, toscament escairats i en filades. La resta és d'aparell de mida inferior i sense escairar. El paviment de l'interior de la nau és de terra.
Al Museu Diocesà d'Urgell es guarden les pintures corresponents a l'absis i a l'arc presbiteral d'aquesta església.

## Història

El lloc d'Ainet formava part del conjunt de poblacions de la Vall de Cardós que, segons l'acta de consagració de Sant Martí de Cardós, o del Pui, de l'any 1146, havien de contribuir al manteniment d'aquesta nova església.
Concretament Aineto ho feia amb mig modi de cereals a l'any.
La jurisdicció del lloc devia correspondre, com a part de la Vall de Cardós, als comtes de Pallars, i des de la darreria del segle xv, als ducs de Cardona.
Parròquia interdepartamental almenys fins al segle xiv, com a tal figura en la relació d'esglésies parroquials visitades pels delegats de l'arquebisbe de Tarragona l'any 1314, amb la grafia Sancti Romani d'Ayet, posteriorment perdé aquesta categoria, i esdevingué sufragània de l'església de Tavascan.

## Referències

* 1 2 3 4 5 6 «Sant Romà d'Aineto». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 setembre 2017].

## Bibliografia

* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Unarre». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Sant Romà d'Aineto en el seu entorn, a l'Institut Cartogràfic de Catalunya
# Burden (Luxemburg)

Burden (en luxemburguès: Bierden; en alemany: Bürden) és una vila de la comuna d'Erpeldange situada al districte de Diekirch del cantó de Diekirch. Està a uns 30 km de distància de la ciutat de Luxemburg.

## Referències

* ↑ «Burden». [Consulta: 5 octubre 2015].
# All Jammu and Kashmir Muslim Conference

All Jammu and Kashmir Muslim Conference és un partit polític d'Azad Kashmir.
Fou fundada per Sheikh Mohammad Abdullah (conegut per Shaikh Abdullah) el 1932, i va obtenir del maharajà una assemblea legislativa. El 1939 Abdullah va fundar la Conferència Nacional de Jammu i Caixmir.
La Jammu and Kashmir Muslim Conference es va declarar per la unió a Pakistan el 1947 i va formar part del grup de poder a Azad Kashmir.
El primer ministre d'Azad Kashmir Sardar Attique Ahmed Khan (Sardar Abdul Qayyum Khan) fou elegit president el 2002 i reelegit el 2005.
# Spiez

Spiez és un municipi del cantó de Berna (Suïssa), situat a l'antic districte de Niedersimmental, actualment forma part del nou Districte administratiu de Frutigen-Niedersimmental.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Spiesen-Elversberg

Spiesen-Elversberg és un municipi del districte de Neunkirchen a l'estat federat alemany de Saarland. Està situat aproximadament a 4 km al sud-oest de Neunkirchen, i a 15 km al nord-est de Saarbrücken.

## Nuclis

* Spiesen
* Elversberg

## Enllaços externs

* Pàgina oficial
# Cyprinus

Cyprinus és un gènere de peixos de la família dels ciprínids i de l'ordre dels cipriniformes.

## Taxonomia

* Cyprinus acutidorsalis (Wang, 1979)
* Cyprinus barbatus (Chen & Huang, 1977)
* Carpa (Cyprinus carpio) (Linnaeus, 1758)
* Cyprinus centralus (Nguyen & Mai, 1994)
* Cyprinus chilia (Wu, Yang & Huang, 1963)
* Cyprinus cocsa (Hamilton, 1922)
* Cyprinus dai (Nguyen & Doan, 1969)
* Cyprinus daliensis (Chen & Huang, 1977)
* Cyprinus exophthalmus (Mai, 1978)
* Cyprinus fuxianensis (Yang et al., 1977)
* Cyprinus hyperdorsalis (Nguyen, 1991)
* Cyprinus ilishaestomus (Chen & Huang, 1977)
* Cyprinus intha (Annandale, 1918)
* Cyprinus longipectoralis (Chen & Huang, 1977)
* Cyprinus longzhouensis (Yang & Hwang a Chen & Huang, 1977)
* Cyprinus mahuensis (Liu & Ding, 1982)
* Cyprinus megalophthalmus (Wu et al., 1963)
* Cyprinus micristius (Regan, 1906)
* Cyprinus multitaeniata (Pellegrin & Chevey, 1936)
* Cyprinus pellegrini (Tchang, 1933)
* Cyprinus qionghaiensis (Liu, 1981)
* Cyprinus rubrofuscus (Lacepède, 1803)
* Cyprinus yilongensis (Yang et al., 1977)†
* Cyprinus yunnanensis (Tchang, 1933)

## Referències

* ↑ Linnaeus, C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1: i-ii + 1-824.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ NCBI (anglès)
* ↑ The Taxonomicon (anglès)
* ↑ 2008 IUCN Red List of Threatened Species (anglès)
* ↑ ITIS (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* Encyclopedia of Life (anglès)
# Cyprinodon rubrofluviatilis

Cyprinodon rubrofluviatilis és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Nord-amèrica: Oklahoma i Texas (Estats Units).

## Referències

* 1 2 «Cyprinodon rubrofluviatilis» (en anglès). FishBase. Froese, Rainer; Pauly, Daniel (editors).
# Siriano

El siriano és una llengua del grup oriental de les llengües tucanes. És parlada al llarg dels rius Paca i Viña departament de Vaupés (Amazònia de Colòmbia), per 220 sirianos d'un total de 750 individus.

## Fonologia
### Vocals

| | Anterior | Central | Posterior |
| Tancada | i i | ɨ ɨ | u u |
| Mitjana | e e | | o o |
| Oberta | | a a | |

### Consonants

| | | Bilabial | Dental | Palatal | Velar | Glotal |
| Oclusives | Sordes | p p | t t | | k k | |
| Oclusives | Sonores | b b | d d | | g g | |
| Fricatives | Fricatives | | s s | | | h h |
| Africades | Sordes | | | c t͡ʃ | | |
| Africades | Aspirades | | | j d͡ʒ | | |
| Líquides | Líquides | | r r | | | |
| Semivocal | Semivocal | w w | | | | |

## Referències

* ↑ Siriano a Ethnologue (18th ed., 2015)
* ↑ Aikhenvald, 1996, art. cité

## Bibliografia

* Campbell, Lyle. (1997). American Indian languages: The historical linguistics of Native America. Nova York: Oxford University Press. ISBN 0-19-509427-1.
* Kaufman, Terrence. (1990). Language history in South America: What we know and how to know more. In D. L. Payne (Ed.), Amazonian linguistics: Studies in lowland South American languages (pp. 13–67). Austin: University of Texas Press. ISBN 0-292-70414-3.
* Kaufman, Terrence. (1994). The native languages of South America. In C. Mosley & R. E. Asher (Eds.), Atlas of the world's languages (pp. 46–76). Londres: Routledge.
* (anglès) Aikhenvald, Alexandra Y., Areal Diffusion in Northwest Amazonia: The Case of Tariana, Anthropological Linguistics, 38:1, 1996.
# Steve Carver

Steve Carver (Brooklyn, 5 d'abril de 1945 - Los Angeles, 8 de gener de 2021) fou un director de cinema estatunidenc.

## Biografia

Steven Carver va néixer a Nova York, concretament al districte de Brooklyn. Amb vuit anys fa la seva primera presa de camera. Als tretze anys es va matricular en els cursos de l'Escola Superior de Música i Arts de Manhattan. Després va a la Universitat de Buffalo, on va anar a cursos d'art i il·lustració i a la Universitat Cornell de Ithaca, Estat de Nova York, on va obtenir una llicenciatura en Arts. Va obtenir un Màster en Belles Arts de la Universitat Washington a Saint Louis, Missouri. S'interessa després pel periodisme, que el portarà al seu interès final, el cinema.

## Filmografia

Les seves pel·lícules més destacades són:
* 1971: The Tell-Tale Heart
* 1974: The Arena
* 1974: Big Bad Mama
* 1975: Capone
* 1976: Drum
* 1979: Fast Charlie... the Moonbeam Rider
* 1979: Steel
* 1980: Angel City (TV)
* 1981: Ull per ull (An Eye for an Eye)
* 1983: McQuade, el llop solitari (Lone Wolf McQuade)
* 1986: Oceans of Fire (TV)
* 1987: Jocks
* 1988: Bulletprof
* 1995: The Wolves

## Referències

* ↑ (anglès)«Biografia Carver».
* ↑ «biografia de Steve Carver». The New York Times.
* ↑ «filmografia de Steve Carver». The New York Times.
# Corriol del Tibet

El corriol del Tibet (Anarhynchus atrifrons) és una espècie d'ocell de la família dels caràdrids (Charadriidae).

## Hàbitat i distribució

Habita aiguamolls, platges, llacs i estepes asiàtiques, criant a Kirguizstan, Tajikistan i nord-est d'Afganistan, Himàlaies, Tibet i oest de la Xina. Passa l'hivern a l'Àfrica oriental i Meridional, Madagascar, les Maldives, l'Índia, costa meridional de la Xina, Sud-est asiàtic i illes Grans de la Sonda.

## Taxonomia

En època recent ha estat separat de l'espècie Charadrius mongolus, arran treballs com ara Wei et al. 2022.

## Referències

* ↑ «Corriol del Tibet». Cercaterm. TERMCAT, Centre de Terminologia. [Consulta: 24 març 2024].
* ↑ Gill, Frank; Donsker, David; Rasmussen, Pamela. «Buttonquail, thick-knees, sheathbills, plovers, oystercatchers, stilts, painted-snipes, jacanas, Plains-wanderer, seedsnipes» (en anglès). IOC World Bird List Version 14.1. [Consulta: 11 octubre 2024].
* ↑ Wei, Chentao; Schweizer, Manuel; Tomkovich, Pavel S; Arkhipov, Vladimir Yu; Romanov, Michael; Jonathan Martinez, Xin Lin, Naerhulan Halimubieke , Pinjia Que, Tong Mu, Qin Huang , Zhengwang Zhang, Tamás Székely, Yang Liu «Genome-wide data reveal paraphyly in the sand plover complex (Charadrius mongolus/leschenaultii)». Ornithology., 139, 2, 8 [Consulta: 11 octubre 2024].
# Corriol de la puna

El corriol de la puna (Anarhynchus alticola) és una espècie d'ocell de la família dels caràdrids (Charadriidae) que habita vores de llacs i rius de l'altiplà andí, des del centre del Perú, cap al sud, a través del centre i sud de Bolívia fins al nord de Xile i el nord-oest de l'Argentina.

## Referències

* ↑ «Corriol de la puna». Cercaterm. TERMCAT, Centre de Terminologia. [Consulta: 24 març 2024].
# Sudan Tribune

El Sudan Tribune és un portal d'internet de notícies sobre el Sudan i el Sudan del Sud, inclosa la cobertura de notícies (d'agències de notícies pròpies o alienes), les anàlisis i comentaris, els informes oficials i comunicats de premsa de diverses organitzacions, i mapes. Afirma haver tingut més de 5 milions de visites el 2005 i més de 12 milions (gairebé un milió de visitants únics absoluts) el 2008.
La seva seu està a París (França) i, per tant, evita la censura del govern sudanès.

## Referències

* 1 2 «Sudan Newspapers and News Sites» (en anglès). World-Newspapers.com. [Consulta: 1r maig 2012].

## Enllaços externs

* Pàgina oficial del Sudan Tribune Arxivat 2019-12-06 a Wayback Machine. (anglès)
# Cronicons Rivipul·lenses

Els Cronicons Rivipul·lenses (en llatí Chronicones Rivipullenses) són un conjunt de cronicons redactats en llatí i que tingueren origen al Monestir de Ripoll. L'inici d'aquests cronicons es fixa poc temps després de la quarta dedicació de la seva església (1032) i es deu, probablement, a iniciativa de l'Abat Oliba.

## Bibliografia

* «Cronicons Rivipul·lenses». Gran Enciclopèdia Catalana. Barcelona: Grup Enciclopèdia Catalana.
# Cronicó Barceloní I

El Cronicó Barceloní I és un cronicó de la sèrie de Cronicons Barcinonenses, escrits en la seva majoria en llatí, i que començaren a ser redactats entre el 1149 i el 1153 a l'empara de les gestes militars de Ramon Berenguer IV de Barcelona, Príncep d'Aragó i Comte de Barcelona. Aquest, però, és redactat en català i narra els fets compresos en el període del 985 al 1295.

## Bibliografia

* «Cronicó Barceloní I». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Cronicons Barcinonenses
# Salvador Company Gimeno

Salvador Company Gimeno (València, 1 de febrer de 1970) és un escriptor i traductor valencià. És doctor en Filologia Hispànica. També ha exercit de professor universitari. Del 2005 al 2013 va ser membre de la junta directiva de l'Associació d'Escriptors en Llengua Catalana.

## Obra
### Narrativa breu

* (2001) El cel a trossos: gent de Benborser, Empúries.
* (2004) Lawn tennis, Moll.

### Novel·la

* (2002) Voleriana, Empúries (Premi Documenta)
* (2008) Silenci de plom, Edicions 62 (Premi Joanot Martorell de narrativa, Premi de la Crítica dels Escriptors Valencians)
* (2015) Sense fi, Angle (Premi Pin i Soler de Tarragona)
* (2017) False Friends, Més llibres
* (2019) Fons de formes, Tresiquatre (Premi Andròmina)

## Premis

* (1999) Certamen d'assaig breu de l'Associació per al Foment de la Cultura Catalana: Ausiàs March, un jo solar enamorat.
* (2001) Documenta: Voleriana.
* (2009) Premi Joanot Martorell de Narrativa: Silenci de plom.
* (2009) Premi de la Crítica dels Escriptors Valencians de narrativa: Silenci de plom.
* (2015) Premi Ciutat de Tarragona-Pin i Soler de novel·la: Sense fi.
* (2018) Premi Andròmina de narrativa

## Referències

* ↑ Salvador Company Gimeno al Qui és Qui de les Lletres Catalanes
* ↑ «Sense fi. XXV Premi Ciutat de Tarragona de novel·la Pin i Soler. Salvador Company». [Consulta: 15 novembre 2015].
* 1 2 «Salvador Company». Associació d'Escriptors en Llengua Catalana. [Consulta: 15 novembre 2015].
* 1 2 «Salvador Company guanya el Premi de novel·la Pin i Soler a Tarragona». Laveupv.com, 03-12-2015. Arxivat de l'original el 22 de novembre 2015. [Consulta: novembre 2015].

## Bibliografia

* Aliaga, Xavier «Salvador Company : "La voluntat d'estil és irrenunciable per a mi"». El Temps, 1637, 27-10-2015, pàg. 69-71.
# Patan

«Patan» té aquests significats:
* Patan (Gujarat), ciutat del Gujarat
* Districte de Patan, districte del Gujarat
* Patan (Rajasthan) o Keshorai Patan
* Patan (Jaipur), thikana tributària al principat de Jaipur
* Patan (pargana), antiga pargana al districte britànic d'Unao, Oudh
* Patan (Uttar Pradesh), poble d'Uttar Pradesh que fou capçalera de la pargana de Patan i té la tomba d'un santó musulmà.
* Patan (Satara), antiga subdivisió del districte de Satara
* Patan (Maharashtra), capital de la subdivisió a 40 km al sud-oest de Satara (ciutat), a Maharashtra
* Patan Somnath, ciutat històrica, anomenada Somnath
* Regne de Patan (Anhilvada o Anhilwada o Anhilwara o Anhilvara)
* Patan (Nepal), Patan Lalitpur o Lalitpur Patan o Lalitpur (Nepal)
* Patans, nom alternatiu dels paixtus
* Patan, nom alternatiu de la llengua paixtu
# Maria d’Habsburg-Jagellon

Maria d'Habsburg-Jagellon (en alemany Maria von Habsburg o Maria von Österreich) va néixer a Praga el 15 de maig de 1531 i va morir al Palau d'Hambach l'11 de desembre de 1581. Arxiduquessa d'Àustria, era filla de l'emperador Ferran I i d'Anna Jagellon (1503-1547). Va ser l'única filla de l'emperador que es va casar amb un noble protestant, en una època en què Alemanya estava convulsionada per les lluites entre catòlics i protestants.

## Matrimoni i fills

El 18 de juliol de 1541 es va casar amb el duc Guillem IV de Julich-Cleves-Berg, fill de Joan III de Cleves (1490-1539) i de Maria de Julich-Berg (1491-1543). Fruit d'aquest matrimoni nasqueren:
* Maria Elionor (1550-1608), casada amb Albert Frederic de Prússia (1553-1618).
* Anna (1552-1632), casada amb Felip Lluís del Palatinat-Neuburg (1547-1614).
* Magdalena (1553-1633), casada amb Joan I de Deux-Ponts (1550-1604).
* Carles Frederic (1555-1575)
* Elisabet (1556-1561)
* Sibil·la (1557-1627), casada amb Carles d'Habsburg (1560-1618)
* Joan Guillem (1562-1609), casat primer amb Jacoba de Baden i després amb Antonieta de Lorena (1568-1610).

## Bibliografia

* Constantin von Wurzbach: Maria, Erzherzogin von Oesterreich, Herzogin zu Berg, Jülich und Cleve. Nr. 198. In: Biographisches Lexikon des Kaiserthums Oesterreich. Band 7. Verlag L. C. Zamarski, Wien 1861, S. 19.
* Gustav Prümm: Ein Gewinn fürs ganze Leben, Books on Demand, 2009, S. 16 f.
* Zentralstelle für Deutsche Personen- und Familiengeschichte: Genealogisches Jahrbuch, Band 36-38, Degener, 1996

## Enllaços externs

* http://www.duesseldorf.de/stadtmuseum/sammlung/03/008/10094.shtml Arxivat 2014-12-08 a Wayback Machine.
* http://www.thepeerage.com/p11204.htm#i112033
# Alfred Schmidt

Alfred Schmidt (Berlín, 19 de maig 1931 – Frankfurt del Main, 28 d'agost 2012) fou un filòsof i sociòleg alemany. Ha sigut professor a la Universitat de Frankfurt.

## Bibliografia
### en castellà

* Historia y estructura crítica del estructuralismo marxista. Madrid: Alberto Corazón, 1973 (en alemany 1971)
* Feuerbach o la sensualidad emancipada. Madrid: Taurus, 1975. ISBN 84-306-1129-0 (en alemany 1973)
* Werner Post, Alfred Schmidt: El materialismo. Introducción a la filosofía de un sistema. Barcelona: Herder, 1976. ISBN 84-254-0615-3 (en alemany 1975)
* El concepto de naturaleza en Marx. Madrid: Siglo Veintiuno de España, 1977. ISBN 84-323-0263-5 (en alemany 1962)

### en alemany

* Goethes herrlich leuchtende Natur. Philosophische Studie zur deutschen Spätaufklärung. München: Hanser, 1984. ISBN 3-446-14141-3
* Die Wahrheit im Gewande der Lüge. Schopenhauers Religionsphilosophie. München, Zürich: Piper, 1986. ISBN 3-492-10639-0

## Vegeu també

* Metabolisme social

## Enllaços externs

* Lorenz Jäger: Zum Tode von Alfred Schmidt: Begriffene Natur (Frankfurter Allgemeine Zeitung, 29 d'agost 2012) (alemany)
* Obituaries: Alfred Schmidt (The Times, London, 10 d'octubre 2012) (anglès)
# Alt risc

Alt risc (títol original: Black Dog) és una pel·lícula estatunidenca d'acció de 1998, dirigida per Kevin Hooks i protagonitzada per Patrick Swayze, Randy Travis, i Meat Loaf. Ha estat doblada al català.

## Argument

Jack Crews (Patrick Swayze) és un camioner que va perdre el permís de conduir quan va ser condemnat a la presó a causa d'un accident.
En la seva llibertat condicional, Crews treballa com a mecànic en un taller als molls de Jersey City i viu de forma modesta, però se sent feliç amb la seva dona i filla, de tal forma que rebutja una proposta de 10.000 dòlars per transportar un carregament desconegut des d'Atlanta, ja que si fos descobert amb aquesta mercaderia seria el passaport per a la presó.
Crews al saber que si no paga els 9.000 dòlars de la hipoteca de la seva casa, aquesta serà embargada i haurà d'anar a viure a un altre lloc amb la família, decideix acceptar l'arriscada oferta.
Quan arriba a Atlanta coneix Red (Meat Loaf), que posseeix un taller de camions, i Earl (Randy Travis), Sonny (Gabriel Casseus) i Wes (Brian Vincent), que seran els seus acompanyants en el viatge. Durant el viatge tenen lloc algunes coses inexplicables, mentre Red intenta obtenir el carregament i matar Jack. Jack acaba per descobrir que transporta armes il·legals, i que el seu cap és un corrupte que prepara un gran negoci, en vendre-les.
La situació és cada vegada més complexa i ell ha de lluitar contra tot i tots per sobreviure i reeixir salvar a la seva família, que acaba sent ostatge del seu cap.
A la fi del viatge, Crews arriba a un moll de Nova Jersey, on troba la seva família retinguda pel seu cap. Després de rescatar la seva família i de lliurar-li a l'FBI el carregament d'armes, recupera el carnet, que li és lliurat pels agents Ford (Charles Dutton) i McClaren (Stephen Tobolowsky). No obstant això, poc després, mentre Jack i la seva família surten del moll en el camió, són interceptats per Red, que intenta per última vegada matar Jack. Després d'una persecució pel moll Red perd el control del seu camió i s'estavella i després és copejat per un tren.

## Repartiment

* Patrick Swayze (Jack Crews)
* Meat Loaf (Red)
* Randy Travis (Earl)
* Gabriel Casseus (Sonny)
* Brian Vincent (Wes)
* Graham Beckel (Cutler)
* Brenda Strong (Melanie Crews)
* Charles Dutton (Agent Ford)
* Rusty De Wees (Junyr)
* Cytil O'Reilly (Vince)
* Stephen Tobolowsky (Agent McClaren)
* Erin Broderick (Tracy Crews)
* Lorraine Toussaint (Avery, FBI)

## AL voltant de la pel·lícula

* Una vintena de camions van ser utilitzats per a aquest film en escenes de perill de súper pesants americans. Aquestes escenes de perill són ben bé la clau de l'espectacle.
* Entre els actors, una mostra de cantants americans (Patrick Swayze, Randy Travis…)
* El títol del film ve d'un somni que tindrien els conductors que arrisquen massa fins al límit de la seva resistència física, un gos negre que els agredeix, just abans l'accident.
* Crítica: «Molta acció i molts trets sense cap sentit. Dolenta»

## Referències

* ↑ «Alt risc». esadir.cat.
* ↑ «Black Dog». The New York Times.
* ↑ Palomo, Miguel Angel «Black Dog». El País.
# Marquesat d'Ariza

El marquesat d'Ariza és un títol nobiliari espanyol creat el 1381 per Felip III de Castella. Fa referència a Ariza, a la província de Saragossa.
L'origen està en la senyoria sobre l'estat i vila d'Ariza, que el 31 de març de 1381 va ser venut per Pere el Cerimoniós a Guillem de Palafox, els descendents dels quals van anar ampliant i enriquint. El títol va concedit el 17 d'agost de 1611 a Francisco de Palafox y Perellós, senyor de les baronies de Casp, Benissa, Cotes i Altea. El 1721 va obtenir la categoria de Grandesa d'Espanya, en la persona del V marquès, Juan Antonio de Palafox y Zúñiga, almirall d'Aragó. La mort sense descendència de María Elena de Palafox va provocar que el títol passés a Andrés Avelino de Arteaga, i en endavant a la casa del duc d'El Infantado.
| Núm. | Titular | Període | |
| 1 | Francisco de Palafox y Perellós | 1611-1613 | Primer titular |
| 2 | Jaime de Palafox y Perellós | 1613-1625 | Germà de l'anterior |
| 3 | Juan Francisco de Palafox y Blanes | 1625-1675 | Fill de l'anterior |
| 4 | Francisco de Palafox y Cardona | 1675-1696 | Fill de l'anterior |
| 5 | Juan Antonio de Palafox y Zúñiga | 1696-1725 | Fill de l'anterior |
| 6 | Joaquín de Palafox y Centurión | 1725-1775 | Fill de l'anterior |
| 7 | Fausto de Palafox y Pérez de Guzmán | 1775-1788 | Fill de l'anterior |
| 8 | Vicente María de Palafox y Silva | 1788-1820 | Fill de l'anterior |
| 9 | María Elena de Palafox y Silva | 1820-1849 | Filla de l'anterior |
| 10 | Andrés Avelino de Arteaga y Palafox | 1849-1865 | Nebot de l'anterior |
| 11 | Andrés Avelino de Arteaga y Silva | 1865-1912 | Fill de l'anterior |
| 12 | Joaquín Ignacio de Arteaga y Echagüe | 1912-1951 | Fill de l'anterior |
| 13 | Íñigo de Arteaga y Falguera | 1951-1997 | Fill de l'anterior |
| 14 | Íñigo de Arteaga y Martín | 1997-2016 | Fill de l'anterior |
| 15 | Iván de Arteaga y del Alcázar | 2016-Avui | Fill de l'anterior |

## Referències

* 1 2 3 Burgos, A. de. Blasón de España. Libro de oro de su nobleza (en castellà). vol. 1. Madrid: Imprenta y Estereotipia de M. Rivadeneyra, 1853, p. 251-257.
* 1 2 «Marquesado de Ariza» (en castellà). Portal de Archivos Españoles. Ministeri de Cultura i Esport. [Consulta: 23 octubre 2021].
* ↑ «Guía de títulos» (en castellà). Diputación Permanente y Consejo de la Grandeza de España y Títulos del Reino. [Consulta: 19 octubre 2021].